-ՄԻԵԴ-ը Հայաստանի կառավարությանը միայն 2017 թ. առաջին 5 ամիսներին պարտավորեցրել է մի քանի քաղաքացու վճարել 28 հազար 500 եվրո գումար՝ ներպետական ատյաններում նրանց խախտված իրավունքների դիմաց արդարացի փոխհատուցման համար: Այս թիվն ստանում ենք «Ավաքեմյանն ընդդեմ Հայաստանի», «Այվազյանն ընդդեմ Հայաստանի», «Նիկողոսյանն ընդդեմ Հայաստանի», «Ասատրյանն ընդդեմ Հայաստանի» և «ՉԱՊ ՍՊԸ-ն ընդդեմ Հայաստանի» գործերով վճիռների ուսումնասիրության արդյունքում: Կառավարությունը վերջին նիստում հերթական անգամ Արդարադատության նախարարությանը գումար հատկացրեց ՄԻ եվրոպական դատարանում Հայաստանի դեմ կայացված որոշման համար: Այս ցուցանիշը և՞ս չի խոսում այն մասին, որ դատարաններում կոպտորեն ոտնահարում են քաղաքացիների իրավունքները: